بعدما تم إبعادو عن أهم جهة فالصحرا بسبب الأخطاء الكثيرة لي طاح فيها “بوشعاب يحظيه” بجهة العيون الساقية الحمراء، ولي كلشي كيعرفها وريحتها عطات فالعيون، طاح الوالي اجديد لجهة درعة تافيلالت فموقف خايب بزاف فلوقيتة لي كيتعين فيها. الموقف لي طاح فيه بوشعاب يحضيه، كيبان واضح فالفيديو وهو عندما سلمو وزير الداخلية لفتيت لمرسوم التعيين الملكي، وقام ولد بوشعاب وبغا يرجعو للوزير لي استغرب من تصرف “بوشعاب يحضيه” وگالو خليه عندك.... هاد التصرف لي دار بوشعاب، باينة فيه ماشي تلقائي، السيد ماحاملش الجهة لي تلاح ليها، وكان باغي يعشعش فالصحرا، لي مادار فيها والو، من غير الترامي على الأراضي والرزق ديال عباد الله، لي فرحو منين تگردع لأفقر جهة فالمملكة. بوشعاب يحضيه رجع ظهير التعيين لوزير الداخلية. ياكما ما رضاش بتافيلالت Publiée par GOUD sur Jeudi 21 février 2019 
الوالي الجديد لجهة درعة “بوشعاب يحضيه” كحلها.. شد مرسوم التعيين الملكي وبغا يرجعو لوزير الداخلية.. يكما مارضاش بأفقر جهة فالمغرب – فيديو